28.3.2015 Den Europæiske Unions Tidende L 84/23 KOMMISSIONENS GENNEMFØRELSESFORORDNING (EU) 2015/525 af 27. marts 2015 om ændring af bilag I til forordning (EF) nr. 669/2009 om gennemførelse af Europa-Parlamentets og Rådets forordning (EF) nr. 882/2004 for så vidt angår en mere intensiv offentlig importkontrol af visse foderstoffer og fødevarer af ikke-animalsk oprindelse (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestem- melserne overholdes (!), særlig artikel 15, stk. 5, og ud fra følgende betragtninger: (1) Ved Kommissionens forordning (EF) nr. 669/2009 (?) er der fastsat bestemmelser om den mere intensive offentlige importkontrol af foderstoffer og fødevarer af ikke-animalsk oprindelse, der er opført på listen i bilag I til samme forordning (i det følgende benævnt »listen«), som skal foretages på indgangsstederne til de områder, der er opført i bilag I til forordning (EF) nr. 882/2004. (2) —Ihenhold til artikel 2 i forordning (EF) nr. 669/2009 skal listen revideres regelmæssigt og mindst hvert kvartal, idet som minimum de informationskilder, der er nævnt i samme artikel, skal anvendes. (3) — Forekomsten og betydningen af fødevarehændelser af nyere dato, som er meddelt i det hurtige varslingssystem for fødevarer og foder, resultaterne af Levnedsmiddel- og Veterinærkontorets auditter i tredjelande samt de rapporter om sendinger af foderstoffer og fødevarer af ikke-animalsk oprindelse, som medlemsstaterne hvert kvartal forelægger Kommissionen i henhold til artikel 15 i forordning (EF) nr. 669/2009, viser, at listen bør ændres. (4) De relevante informationskilder lader slutte, at især sendinger af mandler fra Australien, pistacienødder fra USA og tørrede abrikoser fra Usbekistan er forbundet med nye risici, som gør det nødvendigt at indføre en mere intensiv offentlig kontrol. Der bør derfor på listen indsættes rækker vedrørende sådanne sendinger. (5) — Det er desuden nødvendigt at ændre slutnoterne i bilag I til forordning (EF) nr. 669/2009, så det sikres, at den kontrol, medlemsstaterne foretager i henhold til samme forordning, som minimum omfatter de pesticider angivet i kontrolprogrammet, vedtaget i medfør af artikel 29, stk. 2, i forordning (EF) nr. 396/2005 (?), der kan analyseres efter multirestmetoder baseret på GC-MS og LC-MS. Der bør også opretholdes individuelle slutnoter vedrørende visse pesticider, som ikke er nævnt i kontrolprogrammet, eller som — i en eller flere medlemsstater — kun kan analyseres ved anvendelse af en metode til påvisning af en enkelt restkoncentration. (6) — For at sikre sammenhæng og klarhed bør bilag I til forordning (EF) nr. 669/2009 erstattes af teksten i bilaget til nærværende forordning. (7) — Forordning (EF) nr. 669/2009 bør derfor ændres i overensstemmelse hermed. (8) — Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder — () EUTL 165 af 30.4.2004, . 1. (?) Kommissionens forordning (EF) nr. 669/2009 af 24. juli 2009 om gennemførelse af Europa-Parlamentets og Rådets forordning (EF) nr. 882/2004 for så vidt angår en mere intensiv offentlig kontrol af visse foderstoffer og fødevarer af ikke-animalsk oprindelse og om ændring af beslutning 2006/504/EF (EUT L 194 af 25.7.2009, s. 11). (') Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).